als_Latn dik_Latn sag_Latn
Kosovë, arrestohet Aleksandar Jabllanoviç
Nga Arkiva
Ish kryetari i Listës Serbe, Aleksandar Jabllanoviç, është arrestuar sot se bashku me gruan e tij në Leposaviç, në afërsi të një pompe derivatesh.
Këtë e ka konfirmuar për Gazetën Express, zëvendëskomandanti i Policisë së Kosovës për rajonin e Mitrovicës, Besim Hoti. Ai tha se Jabllanoviç është përfshirë në një përleshje për shkak të posterave që kanë të bëjnë me zgjedhjet e 11 qershorit.
“Incidenti ka ndodhur në mes të një grupi ku i përfshirë ka qenë Aleksandar Jabllanoviç, ende nuk kemi informacion se për çfarë janë ngatërruar. Në vend të ngjarjes është gjetur një armë e cila dyshohet se i përket personit në fjalë. Nuk ka pasoja e as lëndime nga ky incident”, ka thënë Hoti.
Ai tha se dyshohet që Jabllanoviq së bashku me gruan e tij të kenë qenë nën ndikimin e alkoolit.
Arma tashmë është konfiskuar ndërsa Aleksander Jabllanoviç dhe gruaja e tij gjenden në Polici duke dhënë deklaratë.
als_Latn war_Latn als_Latn als_Latn als_Latn als_Latn als_Latn